ଡୁକ୍ରାଭାସିଟିନିବ, ଏକ ବିକ୍ରୟ ନାମ ସୋଟିକ୍ଟୁ, ଏକ ଔଷଧ ଯାହା ମଧ୍ୟମରୁ ଗମ୍ଭୀର ଧରଣର ପ୍ଲେକ୍ ସୋରିୟାସିସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହାକୁ ଅନ୍ୟ ଶକ୍ତିଶାଳୀ ଇମ୍ୟୁନୋସପ୍ରେସାଣ୍ଟ ସହିତ ବ୍ୟବହାର କରିବା ଉଚିତ୍ ନୁହେଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଧ୍ୱଶ୍ୱାସନଳୀ ସଂକ୍ରମଣ, ହର୍ପିସ୍ ସିମ୍ପାଲେକ୍ସ, ଫୋଲିକୁଲାଇଟିସ୍ ବା ଲୋମକୂପ‌ ପ୍ରଦାହ ଏବଂ ବ୍ରଣ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ସଂକ୍ରମଣ, କର୍କଟ ଏବଂ ରାବଡୋମାୟୋଲାଇସିସ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ସୁରକ୍ଷା ଅସ୍ପଷ୍ଟ ଅଟେ । ଗୁରୁତ୍ୱପୂର୍ଣ୍ଣ ଯକୃତ ସମସ୍ୟା ଥିବା ଲୋକ ଏହାକୁ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଏହା ଏକ ଟିୱାଇକେ୨  ( 2) ପ୍ରତିବନ୍ଧକ  । ୨୦୨୨ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଡୁକ୍ରାଭାସିଟିନିବ ଅନୁମୋଦିତ ହୋଇଥିଲା । ୨୦୨୨ ସୁଦ୍ଧା ଏହା ୟୁରୋପ କିମ୍ବା ବ୍ରିଟେନରେ ଅନୁମୋଦିତ ହୋଇନାହିଁ । ଯୁକ୍ତରାଷ୍ଟ୍ରରେ ଏହା ବ୍ୟବ‌ହାର କଲେ ମାସକୁ ପ୍ରାୟ ୬,୨୦୦ ଡଲାର ଖର୍ଚ୍ଚ ହୁଏ ।